సుబ్రహ్మణ్యన్ చంద్రశేఖర్
సుబ్రహ్మణ్యన్ చంద్రశేఖర్ (1910 అక్టోబరు 19 - 1995 ఆగస్టు 21) అవిభక్త భారతదేశంలోని పంజాబ్ రాష్ట్రంలో (ప్రస్తుతం పాకిస్తాన్ లో ఉంది), లాహోర్ పట్టణంలో సీతాలక్ష్మికి చంద్రశేఖర సుబ్రహ్మణ్య అయ్యర్ కి పుట్టిన పదిమంది పిల్లలలో మూడవ బిడ్డ, ప్రథమ మగ సంతానం. తండ్రి ఆగ్నేయ రైల్వే ఉద్యోగి. ఆయన ఉప-ఆడిటర్ జనరల్ గా లాహోర్లో పనిచేస్తున్నపుడు చంద్రశేఖర్ జన్మించాడు. తండ్రి ఉద్యోగరీత్యా పలుప్రాంతాలు తిరిగినా వాళ్ల కుటుంబం తమిళనాడుకు చెందినదే. ఆయన చిన్నతనంలో తల్లి దగ్గర చదువుకున్నాడు. తల్లి హెన్రిక్ ఇబ్సెన్ రాసిన “ద డాల్స్ హౌస్” అనే నాటికని తమిళంలోకి అనువదించిన విదుషీమణి. ఆయన చదువు కోసం కుటుంబం 1922లో చెన్నైకి మారింది.
చంద్రశేఖర్ పరిమితి
చంద్రశేఖర్ పరిమితి స్థిరంగా ఉండగలిగే మరుగుజ్జు తార యొక్క అత్యధిక ద్రవ్యరాశి. భారతీయ అమెరికన్ శాస్త్రవేత్త సుబ్రమణ్యన్ చంద్రశేఖర్ 1930లో ఈ పరిమితిని ఊహించాడు. మరుగుజ్జు నక్షత్రాలు సాధారణ నక్షత్రాలలాగా కాకుండా గురుత్వ సంకోచాన్ని ఎలక్ట్రాన్ వికర్షణ ద్వారా ఆపుతాయి. చంద్రశేఖర్ పరిమితికి మించి ద్రవ్యరాశి కలిగి ఉన్న నక్షత్రాలు వాటి సొంత గురుత్వ ఆకర్షణ వల్ల పూరిగా సంకోచించి న్యూట్రాన్ తారలుగానో లేక కృష్ణ బిలాలుగనో మారతాయి. ఈ పరిమితి కంటే తక్కువ ద్రవ్యరాశి ఉన్న నక్షత్రాలు స్థిరమైన మరుగుజ్జు తారలుగా ఉంటాయి.